b'\n_START_ARTICLE_\nCalifornia Institute of Technology\n_START_PARAGRAPH_\nAng California Institute of Technology (dinadaglat na Caltech) ay isang pribadong\xc2\xa0unibersidad para sa pananaliksik\xc2\xa0na matatagpuan sa lungsod ng\xc2\xa0Pasadena, California, Estados Unidos._NEWLINE_Kahit na itinatag bilang isang bokasyonal na paaralan ni Amos G.\xc2\xa0\xc2\xa0Throop\xc2\xa0noong 1891, ang kolehiyo ay nakaakit ng mga maimpluwensyang siyentipiko tulad nina\xc2\xa0George Ellery Hale, Arthur Amos Noyes at Robert Andrews Millikan sa unang bahagi ng ika-20 siglo. Ang mga bokasyonal na paaralan ay hininto noong 1910 at ginamit ang kasalukuyan nitong pangalan noong 1921. Noong\xc2\xa01934, naging miyembro ang Caltech ng Association of American Universities at ang antesedente ng Jet Propulsion Laboratory ng\xc2\xa0NASA,\xc2\xa0na patuloy na pinamamahalaan at pinapatakbo ng Caltech, ay itinatag sa pagitan ng 1936 at 1943 sa ilalim ni\xc2\xa0Theodore von K\xc3\xa1rm\xc3\xa1n. Ang unibersidad ay bahagi ng maliit na grupo ng instituto ng teknolohiya sa Estados Unidos na nakatuon sa pagtuturo ng mga teknikal na sining at aplikadong agham._NEWLINE__NEWLINE_Ang Caltech ay madalas na binabanggit bilang isa sa mga pinakamahusay na unibersidad sa mundo.\xc2\xa0Kinabibilangan ang mga fakultad at alumno ng\xc2\xa0Caltech ng 37 Nobel Laureates (Linus Pauling\xc2\xa0ang tanging tao sa kasaysayan na manalo ng dalawang solong mga premyo), 1 Fields Medalist, 6 Turing Award winners, 4 Punong Siyentipiko ng US Air Force at 71\xc2\xa0na\xc2\xa0nanalo ng National Medal of Science and Technology ng Estados Unidos. Merong 112 guro na inihalal sa mga Pambansang Akademya ng\xc2\xa0Estados Unidos. Bilang karagdagan, maraming mga miyembro ng kaguruan ay nauugnay sa Howard Hughes Medical Institute pati na rin sa\xc2\xa0NASA. Ayon sa isang pag-aaral noong 2015 ng Pomona College, ang Caltech ay nararanggo bilang una sa Estados Unidos para sa porsyento ng mga nagtapos na nakakakuha ng PhD.'